Den Nord-Cimbriske Tilskuer, 1843-06-06
Politiske Nyeheder. Spanien. Det Jnteressanteste ved Post dagens udenlandske Politik ere de spanske Anliggender: Saavel i det spanske Deputeredeskammer som paa Gaderne i Madrid, har det den 20de Mai gaaet meget uroligt til, det var foranlediget af at den nye Ministerpræsident Hr. Gome; Becceira i Kammeret oplæste de ny Ministres Udnævnelses Decret, og at de Cortes=Forsamling blev udsat til den 21de Mai. Fra alle Sider paa Galleriet hørtes et lydeligt Skrig, men Præsidenten og de Deputerede anmodede Tilskuerne om at være rolige, Orden blev ogsaa bragt tilveie, men det varede kun kort, saa opstod en ny Larm fra den venstre Side, og den Deputerede Hr. Qvinto med hans Stentorstemme raabte; Viis den Person ud af Kammeret, som ikke hører hjemme der, viis en Minister ud, som vi ikke anerkjende, man har ikke aflagt os Regnskab for hans Udnævnelse, og han er ikke Deputeret!" Hr. Hovos forlod Salen og Rolighed blev igjen tilveiebragt. Oplæsningen af Ministrenes Udnævnelsesdekret begyndte nu, ved Navnet Mendizabal opstod en ny Larm, og man hørte yttre: "Ned med Tyven, ud med ham!" Præsidenten forelæste nu et Brev fra Minister præsidenten om at Kammerets Forsamlinger maatte blive afbrudte, men da dennes Udnævnelse ikke var bleven officiel tilkjendegivet, havde han ikke for bekjendtgjort samme. Den forrige Minister Hr. Olazaga besteeg nu Talerstolen, og erklærede at han i Følge sit givne Ord havne nedlagt alle sine Embeder, hvad den ommeldte Meldning angaaer, da troer han ikke, at Regjeringen havde i Sinde, at ville begaae en Feil mod de parlamentariske Former, men – det var en Virkning af den Urolighed, som beherskede Regentens Raadgivere i dette Øieblik. "Ulykkeligt det Land, som man overlader til foruroligede Gemytter. Ulykkelig den Regent, der følger deres Raad, thi da kan kun Gud rædde Fædrelandet og Dronninge!" Conseilspræsidenten Gomez Becerraoplæste nu det Dekret, hvorved Kammerets Session blev prorogeret til 27de Mai; i Forsamlingssalen opstod nu stor Larm, Præsidenten og de Deputerede havde stor Møie med at faae Forsamlingssalen og Tribunerne rømmet. Efter Sessionen tiltog Bevægelsen, og i det Øieblik Ministrene Becerra og Hovos traadte ud af Forsamlingshuset, løb den frygteligste Skrigen; man raabte: "Ned med dem," og der blev kastet efter dem med Stene, hvoraf den Ene traf Hr. Becerra, men dog uden at beskadige ham; nogle Deputerede ilede til for at beskytte Ministrene og bragte dem ind i Vogn, men man kastede Vinduerne ind paa den med Stene, og den bevæbnede Magt maatte omsider indskride. Kl. 7 var Orden igjen tilveiebragt, en Undersøgelse blev anstillet om det Forefaldne og Avuntamentoen udstædte et Manifest til Regenten, hvori det Forefaldne blev misbilliget. Den 22de Mai herskede i Madrid den fuldkomneste Rolighed, og man havde bragt Regenten Espartero en glimrende Serenade. Madrider Tidende af 21de April meddeler to vigtige Forordninger, først Tilbagegivelsen af 3 Millioner Realer, som Staden Barcelona i Følge det sidste Oprør har maattet erlægge i Krigscontribution, den anden er en almindelig Amnestie, hvorved alle Spaniere, som ere forviste siden 1ste Septbr. 1840 for politiske Forseelser, ere frikiendte, og de, der ere i Fængsel skulle frigives.